Villa Saraceno

Villa Saraceno je vila u Agugliaru pokraj sjevernotalijanskog grada Vicenze, koju je projektirao Andrea Palladio. Historija i karakteristike Krajem 1540-ih vičenski plemić i političar Biagio Saraceno angažirao je Palladija da mu u Agugliaru na imanju koje je već dugo vremena pripadalo njegovoj porodici uredi postojeću zgradu. Moguće je da je projekt uključivao kompletno restauraciju zgrade jer je Palladio u svom traktatu Quattro Libri objavio građevinu između dvije velike štale pod pravim kutom. Činjenica je da kompletna rekonstrukcija nikad nije izvedena i da se Palladijeva intervencija ograničila na centralni dio vile iz 15. vijeka, dok su štale podignute početkom 19. vijeka. U svakom slučaju, vila je ispala jedna od njegovih najuspjelih kreacija iz 1540-ih. To je objekt vrlo jednostavnih, gotovo asketskih formi, podignut od cigle s fasadom od morta bez dekorativnih elemenata. Od klesanog kamena su jedino napravljeni okviri prozora i vrata. I pored toga, ova jednostavna zgrada izgleda kao drevni rimski hram zbog portika s lokovima i trokutastog timpana na glavnoj fasadi. Villa Saraceno je 1994. (odnosno 1996.) uvrštena na UNESCO-vu Listu mjesta svjetske baštine u Evropi kao jedan od objekata lokaliteta Historijski centar Vicenze i Palladijeve vile. Reference Vanjske veze Villa Saraceno, Agugliaro (VI) (na portalu Palladio museum) (it)